[image: 90η ΔΕΘ - thessaloniki.travel]                                                    [image: ΔΕΘ - HELEXPO Α.Ε. | SCAN Information Systems]                                                     
  
    Προς τον Δήμο Aγρινίου                                                                           
              Θεσσαλονίκη, Σεπτέμβριος 2026
							            Αρ.Πρωτ. 1336

 
ΕΥΧΑΡΙΣΤΗΡΙΑ ΕΠΙΣΤΟΛΗ

Αξιότιμε κύριε Δήμαρχε, αγαπητέ Μαέστρο,

Στον απόηχο της συμμετοχής της Φιλαρμονικής σας στην 90ης ΔΕΘ, θα θέλαμε να ευχαριστήσουμε εσάς, τους μουσικούς, καθώς και την δημοτική αρχή, που αποδεχθήκατε την πρόσκλησή μας και ομορφύνατε μουσικά τις φετινές παράλληλες εκδηλώσεις μας. 

Η 90η ΔΕΘ αποτέλεσε την αρχή ενός εγχειρήματος, το οποίο στέφθηκε με επιτυχία και εισέπραξε τα θετικότερα σχόλια των επισκεπτών. Στόχος μας είναι την επόμενη χρονιά να φιλοξενήσουμε περισσότερες Φιλαρμονικές τόσο από την Ελλάδα όσο και από το εξωτερικό, σηματοδοτώντας ένα γεγονός που θα συνεχίζεται για πολλά χρόνια και θα αποτελεί σημείο αναφοράς για όλους.

Όπως κι εσείς διαπιστώσατε, κατά τη διάρκεια της εμφάνισής σας, πολλοί επισκέπτες αφιέρωσαν χρόνο για να σας ακούσουν και να απολαύσουν την μουσική σας παρουσία. Πιστεύουμε ακράδαντα ότι οι Φιλαρμονικές ορχήστρες αποτελούν ουσιαστικό και αναπόσπαστο κομμάτι του πολιτισμού κάθε τόπου και διαδραματίζουν σημαντικό ρόλο για την τοπική κοινωνία, καθώς «πλάθουν» προσωπικότητες από τις μικρότερες ηλικίες.

Το χειροκρότημα που εισέπραξαν oι μουσικοί, είναι για εμάς η καλύτερη επιβράβευση, καθώς για λίγες στιγμές οι ίδιοι γίνανε πρωταγωνιστές και ζήσανε μια διαφορετική και πρωτόγνωρη εμπειρία.

Οι Φιλαρμονικές ορχήστρες είναι πάντοτε καλοδεχούμενες στη ΔΕΘ, καθώς το έργο τους είναι πολυδιάστατο και ως οργανισμός επιθυμούμε να τους δίνουμε την ευκαιρία να παρουσιάζουν το έργο τους στο πλαίσιο γεγονότων με μεγάλη απήχηση.

Ο προγραμματισμός της επόμενης διοργάνωσης ξεκίνησε. 
Θα χαρούμε πολύ να σας έχουμε και πάλι κοντά μας.


Με εγκάρδιους χαιρετισμούς


            Βίκυ Δαλκράνη 				      Γιάννης Παραθύρας
Διευθύντρια Συνεδρίων & Εκδηλώσεων	      Στέλεχος Δ/σης  Συνεδρίων & Εκδηλώσεων

